Стефан Фурнаджиев
Кукер

chitanka.info

Лапавица. Черна лапавица.

Насъскана земя

срещу мен.

Очите под преспи дълбоки,

езика в ледена риза,

костите пукат.

Нахлузвам козека.

Пояс дипля.

Плетища тъпча.

Езичник.

Издухвам пеперуди в комина —

змия да не мъти.

Щъркел с човка рало да носи,

жива да е мама,

зли да са верните кучета,

дето с пиринчени челюсти

вълци в мрака давят…

По козята връв на екватора

бият чанове.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.